Toată lumea vrea să arate bine,
iar în multe locuri din lume,
asta înseamnă să fii slab, dar există o problemă.
Consumăm mai multe calorii.
Rata obezității a luat avânt.
OBEZITATEA LA ADULȚI ÎN TOATĂ LUMEA
Asta a stimulat industria dietelor, care a produs 66 de miliarde în SUA...
VALOAREA PIEȚEI DE SLĂBIT DIN SUA
...de pe urma bestsellerurilor, preparatelor congelate, abonamentelor,
prafurilor și pastilelor
care pretind că dețin secretul pierderii în greutate.
Dar încă nu l-am descoperit.
Zeci de studii au descoperit că cei mai mulți oameni slăbesc puțin
și apoi se îngrașă la loc.
Atunci, de ce mai țin atâția oameni diete?
Și de ce dau greș dietele?
UN SERIAL DOCUMENTAR ORIGINAL NETFLIX
În cutia asta ai tot ce-ți trebuie pentru o schimbare frumoasă.
Am primit multe informații false,
de obicei din partea celor care vor să facă profit.
Când vine vorba de slăbit, trebuie să fii realist.
Nu e nevoie de atâta zăpăceală.
E o zi grozavă când cântarul pare să strige: „Succes!”
DE CE DIETELE DAU GREȘ
ÎNCERCĂRI DE A SLĂBI PE PARCURSUL VIEȚII
Americanii au declarat că au ținut, în medie, cinci diete în toată viața lor.
În cazul femeilor, au fost șapte.
Și sunt multe diete dintre care să alegi.
Constant apar diete noi,
care pretind a fi în pas cu cercetările științifice de ultimă oră.
Însă, în general,
e vorba de aceleași diete relansate la nesfârșit
și, adesea, pretențiile lor nu sunt deloc susținute de știință.
De exemplu, dieta ketogenică și dieta originală Atkins pretindeau...
DIETELE KETOGENICĂ ȘI ATKINS CU PUȚINI CARBOHIDRAȚI
...că, renunțând la carbohidrați, poți mânca mai multe calorii și tot slăbești.
Studiile au descoperit că treaba nu stă chiar așa.
Cât despre dieta Paleo... Strămoșii noștri din Paleolitic nu mâncau așa ceva.
Sunt multe dovezi care arată că mâncau cereale.
Există diete pe baza corpului tău, precum dieta pe baza tipului de sânge,
însă nici aceasta nu e susținută prin dovezi științifice riguroase.
Știința a respins de mult conceptul de detoxificare
deoarece corpurile noastre au evoluat și pot
să elimine substanțele nocive fără ajutor extern.
Suplimentele pentru diete, mai ales pastilele, abia dacă au fost reglementate,
încât nu-i nevoie ca producătorii să le demonstreze eficacitatea.
Mai există și dietele sărace în grăsimi.
Însă eticheta „sărac în grăsimi” nu garantează că produsul e sănătos.
Acesta ar putea fi plin de zahăr și calorii.
Dar în cazul dietelor sărace în grăsimi sau în carbohidrați,
nu ducem lipsă de conflicte.
Recruți noi, reguli noi și un inamic nou.
Grăsimea.
Grăsimea e inamicul sănătății, nu? Se pare că nu.
Carbohidrații sunt prietenii voștri, nu inamicii.
- Zahărul e inamicul principal. - Da.
Iar carbohidrații sunt tipii răi.
În 2018, dr. Christopher Gardner
și echipa sa de la Universitatea Stanford au făcut un studiu.
Am vrut să studiem două diete foarte populare...
CERCETĂTOR PRINCIPAL AL STUDIULUI DIETFITS
...cea săracă în grăsimi și cea fără carbohidrați.
N-am cerut nimănui să afle
la câte calorii trebuiau să renunțe pentru a slăbi.
Ne-am concentrat asupra evitării alimentelor bogate în grăsimi
și a celor bogate în carbohidrați,
dar și asupra evitării înfometării.
Aceștia au recrutat 609 voluntari, care voiau să slăbească între 7-45 kg...
VOLUNTARI ADULȚI SĂNĂTOȘI
...alocându-le la întâmplare
o dietă săracă în grăsimi sau una săracă în carbohidrați timp de un an.
Dietele pe care le mai ținusem dăduseră rezultate minime.
Aceasta a fost o experiență cu totul nouă.
Am participat la cină pentru a afla rezultatul
și ne-au fost prezentate datele acumulate.
A fost o surpriză că n-a contat tipul de dietă.
Rezultatele au fost, efectiv, identice.
REACȚIILE LA DIETELE SĂRACE ÎN GRĂSIMI SAU CARBOHIDRAȚI
Unii participanți au slăbit mult, dar cei mai mulți n-au slăbit deloc.
Jeanne a slăbit 2,7 kg, iar Yvette s-a îngrășat 1,8 kg.
Prin urmare, de ce dietele funcționează doar în cazul unora?
Există un singur răspuns.
Dietele nu dau rezultate în multe cazuri fiindcă mulți oameni nu le respectă.
Însă mulți consideră asta un eșec personal.
Asta și pentru că dietele sunt prezentate
drept metode de slăbit ușoare și realizabile.
Slăbești cât ai zice pește!
Această abordare datează din 1863,
când William Banting, antreprenor de pompe funebre,
a publicat prima carte importantă cu diete.
Letter on Corpulence Addressed to the Public
era un plan de 16 pagini cu o dietă săracă în carbohidrați.
E un raport autobiografic, foarte înduioșător,
diferit de rapoartele medicale autoritare ale vremii.
ISTORIC ÎN DIETE
Își expune planul cu o ușoară compasiune, cu puțin umor.
Urmând formatul modern, le transmite cititorilor: „Vă înțeleg.
Și eu am fost ca voi.
Dacă veți respecta planul, veți fi salvați, vă promit.”
Cartea a ajuns un bestseller.
În țări europene, prin termenul de „banting”, oamenii înțelegeau dietă.
În Suedia, termenul încă e folosit.
Ei spun Jag bantning. „Sunt la dietă.” Nu există cuvântul dietă în suedeză.
Însă, în istoria noastră,
obezitatea a fost excepția, nu regula.
Mâncarea trebuia cultivată și pregătită.
O porție suficientă însemna deja un efort mare.
Situația s-a schimbat în Vest după al Doilea Război Mondial.
Sistemele de transport s-au îmbunătățit, sistemele de producție, la fel,
iar companiile au început să producă mâncare
în ambalaje, cu durată de depozitare mare.
PROFESOARĂ DE NUTRIȚIE
Oamenilor l-au plăcut fiindcă le făceau viața ușoară.
Procesarea clasică a alimentelor e ce se întâmplă cu cerealele integrale
când le transformi în făină albă.
Îndepărtezi stratul exterior de tărâțe și germenele bobului de grâu,
care conțin toate vitaminele, mineralele și fibra.
Soluția? Adăugarea vitaminelor și mineralelor.
CEREALE FORTIFICATE PÂINE ÎMBOGĂȚITĂ
Mulți consumatori, care nu auziseră până atunci de acei nutrienți,
considerau prezența lor în alimente o garanție a sănătății.
Așa s-a născut industria modernă a dietelor.
La prânz, în loc de alimente care îngrașă,
ei consumă milkshake Metrecal cu diferite arome,
pentru a rămâne în formă.
Metrecal era o băutură cu proteine la conservă, care conținea 225 de calorii,
existând 14 arome diferite, îmbunătățite cu vitamine și minerale.
A făcut senzație.
Restaurantul exotic Trader Vic's a-nceput să vândă prânz lichid, cu 325 de calorii.
Magazinul de lux Bergdorf Goodman a lansat o sticluță pentru poșetă
pentru fiecare consumator de Metrecal.
Restaurantul la care mâncau senatorii o inclusese în meniu.
Chiar și JFK era fan.
Dar nebunia shake-urilor Metrecal a luat sfârșit.
La începutul anilor '80, compania a încetat să le producă,
pe de o parte, deoarece consumul unei băuturi cu gust de pudră
nu era prima variantă a multora,
pe de altă parte, fiindcă au apărut alte diete la modă.
Aici se complică lucrurile.
Industria dietelor ne îndeamnă să reducem caloriile,
în timp ce industria alimentară ne îndeamnă să mâncăm tot mai multe.
Totul s-a schimbat odată cu creșterea în greutate care a apărut
începând cu anii '80.
Guvernul american și-a schimbat politica de subvenții pentru agricultură
și le-a oferit fermierilor stimulente pentru a produce cât mai multe alimente.
Mâncarea s-a ieftinit și am început să mâncăm mai mult,
mai ales între mese.
La sfârșitul anilor '70, 28% din oameni mâncau două sau mai multe gustări pe zi.
La mijlocul anilor '90, procentul a ajuns la 45%.
Luarea în greutate
care a avut loc în rândul americanilor între 1980 și 2000 se explică
prin creșterea numărului de calorii
cu încă 500 pe zi.
Pierderea în greutate devenind o problemă de sănătate urgentă,
guvernele au început să investească în cercetări,
care au dus la o nouă înțelegere științifică
a motivului pentru care e dificil să ții dietă.
Timp de șapte sezoane, Biggest Loser v-a prezentat noi eroi.
Oamenii ăștia nu sunt ca voi.
Ei sunt dintre voi!
Biggest Loser a fost o experiență de cercetare unică
fiindcă am putut studia, pentru prima oară,
oameni care slăbeau drastic...
CERCETĂTOR PRINCIPAL INSTITUTELE NAȚIONALE DE SĂNĂTATE
...mai bine de aproximativ 59 kg în vreo șapte luni.
Acești oameni au pornit de la cel mai sever tip de obezitate.
Obezitatea survine când indicele de masă corporală e peste 30.
BMC=GREUTATE/ÎNĂLȚIME
TIPURI DE BMC
În această categorie se încadrau participanții de la Biggest Loser.
I-am studiat pe participanți la șase ani după competiție. Luaseră din nou în greutate cam două treimi din kilogramele pierdute.
O surpriză a fost că metabolismele lor încetiniseră
mult mai mult decât ne-am fi așteptat.
Ce e metabolismul?
Metabolismul e, de fapt, energia necesară
pentru a menține vii celulele și țesuturile.
Mâncarea pe care o consumăm e sursa energiei.
Cea mai mare parte din acea energie, adică 70-90%,
e folosită exclusiv pentru funcții corporale precum digestia,
menținerea ritmului cardiac, creșterea părului și tot așa.
Nu pentru mersul pe jos sau cu bicicleta, nici pentru alergat.
Activitatea fizică e grozavă pentru tonusul muscular, pentru sănătate,
dar nu consumă atât de multe calorii
și, după sport, oamenii tind să mănânce și mai multe calorii, ceea ce nu ajută.
Slăbitul nu ține doar de voință.
Corpul se împotrivește, de fapt, schimbărilor în greutate,
mai ales când e vorba de slăbit.
Intră în joc și leptina,
hormonul care anunță creierul cât ești de flămând.
Mai multe studii au descoperit că nivelul de leptină e mai scăzut
la cei care tocmai au slăbit.
La sfârșitul competiției Biggest Loser,
nivelul de leptină din sângele concurenților era abia măsurabil.
E un ghinion teribil.
Arzi mai puține calorii
și vrei să mănânci și mai mult decât mâncai înainte să slăbești.
Cei mai mulți oameni nu iau asemenea măsuri extreme pentru a slăbi
sau pentru a nu se îngrășa,
dar tot trec prin câteva schimbări metabolice
și schimbări la nivelul leptinei.
În plus, există un aspect privitor la corpurile noastre
și la diete pe care nu-l putem controla deloc.
Genele.
Mai bine de 50% din diferențele dintre oameni și greutatea lor
se datorează geneticii.
Asta nu înseamnă că greutatea ta e determinată de genele tale,
dar anumite gene duc la creșterea posibilității să fii supraponderal
într-un anumit context.
Un lucru pe care l-am aflat este că genetica nu s-a schimbat considerabil
în ultimii 30 de ani,
ca să corespundă direct proporțional cu creșterea ratei obezității.
Poate că genele nu ni s-au schimbat prea mult, dar mâncarea, cu siguranță.
În SUA, alimentele procesate bogate în calorii sunt adesea mai accesibile
decât mâncarea sănătoasă, mai ales în zonele mai sărace.
E unul din motivele pentru care rata obezității poate varia așa mult
de la un grup etnic la altul.
Milioane de americani nu trăiesc lângă un supermarket
și nu pot obține ușor mâncare proaspătă.
Tipurile de mâncare la care avea acces
comunitatea mea când eram copil...
DIRECTOR JUNIOR AL EAST NY FARMS
...erau extrem de puține.
Aveam McDonald's, Popeye, White Castle
și alte fast-fooduri.
Secole întregi, am fost nevoiți să ne cultivăm și să ne gătim alimentele,
iar acele cunoștințe au fost transmise din tată în fiu.
Acest tip de fermă urbană vrea să retransmită acele cunoștințe
unei generații noi.
Posibilitatea de a învăța mai multe despre nutriție
și de a pune totul în aplicare
mi-a schimbat viața în bine.
Fiind atâția factori pe care nu-i putem controla,
mediul în care trăim, genele,
ținutul unei diete poate fi descurajator.
Dar nu e așa. Vă amintiți acel studiu făcut la Stanford?
Consumul de alimente neprocesate a dus la pierderea în greutate.
Deși unele alimente neprocesate au multe calorii,
sunt de obicei mai hrănitoare,
așa că sunt șanse mai mici să te abați.
Când nu s-au concentrat pe număratul caloriilor,
ci pe consumul alimentelor sărace în carbohidrați sau grăsimi,
participanții la studiu ne spuneau, când îi întrebam ce mâncau,
că ajunseseră să consume cu 500 de calorii mai puțin pe zi.
Am rămas cu impresia că nu le-ar fi fost atât de foame ca în cazul
în care le-am fi zis: „Bun, acum renunțați
la un sfert sau o treime din porții.”
Asta e cheia unei diete de succes,
găsirea unei diete de care te poți ține,
pe care să n-o vezi ca pe o dietă,
ci ca pe un mod de a te hrăni.
Mulți dintre cei care au avut rezultate foarte bune ne-au spus
că i-am ajutat să schimbe felul în care percepeau mâncarea.
Chiar dacă nu au ajuns la greutatea dorită,
noul fel în care percepeau mâncarea i-a făcut mai sănătoși.
Am putut să mă îndepărtez de categoria celor aflați în faza de prediabet.
Nu mai am poftă să ies în oraș și să mănânc lasagna și pizza.
Am poftă să ies și să mănânc niște salată
sau poate și o felie de pizza, dar vegetariană.
Mare parte din istorie ne-am petrecut-o trăind în comunități
la limita foametei,
visând la tărâmuri magice, pline de mâncăruri delicioase.
Ironia sorții este că, în prezent, mulți trăim în acele tărâmuri magice,
unde putem mânca cât vrem, oricând vrem.
Dar și în această versiune ne chinuim.
Cred că dietele eșuează mai ales
pentru că oamenii se concentrează doar asupra slăbitului.
Structura corpului uman e construită astfel încât să păstreze greutatea,
iar pe ea n-o poți învinge ușor.
Însă dietele pot da roade.
Trebuie doar să mai tai din calorii și să te ții de dietă.
Nu există o dietă magică care să li se potrivească tuturor.
Cam așa stau lucrurile.
Sfaturile în privința dietei sunt simple.
Trebuie să mănânci fructe și legume, să nu consumi multe porcării
și să echilibrezi consumul de calorii
cu tipul de activitate pe care o practici.
Trebuie să încerci să mănânci cât mai multe alimente neprocesate.
Nu-i chiar atât de greu.